OpenLLM-France/wikimedia huggingface dataset:
# Moplastan

Moplastan fou el nom que van donar a l'estat format pels moplah (així anomenats en el període colonial, modernament mappila o moppila) durant la rebel·lió de Malabar del 1921. El rebels van formar un govern provisional del Moplastan dirigit per V.K. Kunyahamad Hadji, amb seu a Erbad (al sud de Malabar). Després de sis mesos de disturbis la revolta fou sufocada i el Moplastan va deixar d'existir.

## Bandera

A l'obra "Fanaticism, Jacquerie, Movement, Party: Ratchet Politics and Peasant Mobilization in South India 1836-1956" de Ron Herring, hi ha diverses referència a la utilització dels símbols musulmans. La bandera era verda amb mitja lluna blanca al centre.

## Període de la independència índia i posterior

Fou proposat per a un estat independent que, igual com el Pakistan era exigit per la Lliga Musulmana (Muslim League) de Kerala al temps de la independència de l'Índia el 1947. L'estat proposat era a la zona de Malappuram, de majoria musulmana, que aleshores formava part de la presidència de Madras. L'intent no va reeixir, però el 1967 varen haver agitacions revifant la demanda.

## Referències

* E. Miller Roland, The Mappila Muslims Of Kerala: A Study In Islamic Trends, Orient Longman 1992, ISBN 978-0-86311-270-6
* David Arnold, 1982, "Islam, the Mappilas and Peasant Revolt in Malabar," Journal of Peasant Studies 9:4
* Marshall Bouton, Agrarian Radicalism in South India, Princeton, 1985
* Stephen Dale, 1980, Islamic Society on the South Asian Frontier: The Mappilas of Malabar, 1498-1922, Oxford: Clarendon Press
* D.N. Dhanagare, 1975, Agrarian Movements and Gandhian Politics, Agra: University Press 1977; Agrarian Conflict, Religion and Politics: the Moplah Rebellions in Malabar in the Nineteenth and Early Twentieth Centuries, Past and Present, 1983; Peasant Movements in India, New Delhi: Oxford University Press
* Ranajit Guha, 1984, Elementary Aspects of Peasant Insurgency in Colonial India, New Delhi: Oxford University Press.
* Robert Hardgrave, Jr., 1977, "The Mappilla Rebellion, 1921: Peasant Revolt in Malabar", Modern Asian Studies
* R.H. Hitchcock, 1925, A History of the Malabar Rebellion, 1921, Madras: Government Press
* Dilip M. Menon, 1994, Caste, Nationalism and Communism in South India: Malabar, 1900-1948, Cambridge: Cambridge University Press.
* K. N. Panikkar, 1979, "Peasant Revolts in Malabar in the Nineteenth and Twentieth Centuries", a A. R. Desai, ed., Peasant Struggles in India (Bombay: Oxford University Press).
* Panikkar, K.N. Against Lord and State: Religion and Peasant Uprisings in Malabar, 1836-1921. Delhi: Oxford University Press, 1989.
* Radhakrishnan, P. Peasant Struggles, Land Reforms and Social Change: Malabar 1836-1982. Londres, 1989.
* Peasant Wars of the Twentieth Century, New York: Harper and Row, 1969.

## Vegeu també

* Revolta Malabar
* Mappila

## Referències

* ↑ «Protest Against Potential 'Mini-Pakistan'». Arxivat de l'original el 2011-05-18. [Consulta: 13 agost 2010].

## Enllaços externs

* Robert L. Hardgrave Jr., The Mappilla Rebellion, 1921: Peasant Revolt in Malabar
* Muslim Identities: Shifting Boundaries and Dialogues Arxivat 2012-03-10 a Wayback Machine.
# Moshekwa Langa

Moshekwa Langa (Bakenberg, Sud-àfrica, 1975) és un artista i antropòleg visual que treballa amb instal·lacions, dibuix, vídeo i escultura. Va ser un dels artistes presents a l'exposició Àfriques. L'artista i la ciutat organitzada pel CCCB l'any 2001. Langa va nàixer en una ciutat remota a Limpopo, que va deixar als 14 anys per anar a l'escola Waldorf a prop de Pretòria. L'any 1997 va seguir els seus estudis a la prestigiosa Rijksakademie d'Amsterdam. El seu treball ha estat exposat arreu del món. Ha estat inclòs a grans exposicions, com ara els itinerants The Short Century i Africa Remix, les edicions número 50 i 53 de la Biennal de Venècia dels anys 2003 i 2009, i la Biennal de Sao Paulo l'any 2010. La seva obra està inclosa a les col·leccions del Museu d'Art Modern de Nova York, el Walker Art Centre de Minneapolis i el Museu van Hedendaagse Kunstin d'Anvers.

## Referències

* ↑ «Moshekwa Langa». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Musaranya fosca d'Uganda

La musaranya fosca d'Uganda (Crocidura selina) és una espècie de mamífer eulipotifle de la família de les musaranyes (Soricidae) que viu a Uganda i, possiblement també Kenya. Pot veure's potencialment amenaçada per la fragmentació dels boscos a Uganda i Kenya.

## Referències

* ↑ The Taxonomicon (anglès)
* 1 2 Gerrie, R.; Kennerley, R. (2016). "Crocidura selina (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]
# Musaranya fumada

La musaranya fumada (Sorex fumeus) és una espècie de mamífer de la família de les musaranyes que es troba a l'est del Canadà i al nord-est dels Estats Units.

## Bibliografia

* Fordham et al. (2006). Sorex fumeus. Llista Vermella de la UICN, Unió Internacional per a la Conservació de la Natura, 2006. Consultat el 18 desembre 2007 (en anglès).
# My Cousin Rachel

My cousin Rachel és una pel·lícula estatunidenca dirigida per Henry Koster, estrenada l'any 1952, adaptació de la novel·la del mateix nom: My Cousin Rachel de Daphne du Maurier.

## Argument

Quan el seu ric cosí Ambrose mor en circumstàncies misterioses, Philip Ashley sospita de Rachel, l'esposa del seu cosí, d'haver-lo enverinat per prendre-li la seva fortuna. El mòbil de l'homicidi sembla no tenir sentit, ja que és en Philip qui hereta del seu cosí. Philip, sospitós, busca de tota manera a desemmascarar-la, però en la seva primera trobada cau immediatament sota l'encant de la jove vídua...

## Repartiment

* Olivia de Havilland: Rachel
* Richard Burton: Philip Ashley
* Audrey Dalton: Louise
* Ronald Squire: Nick Kendall
* George Dolenz: Rainaldi
* John Sutton: Ambrose Ashley
* Tudor Owen: Seecombe
* J.el Sr. Kerrigan: Reverend Pascoe
* Margaret Brewster: la Sra. Pascoe
* Alma Lawton: Mary Pascoe
* Lumsden Hare: Tamblyn

## Premis i nominacions
### Premis

* Globus d'Or a la millor nova promesa per Richard Burton

### Nominacions

* Oscar al millor actor secundari per Richard Burton
* Oscar a la millor fotografia per Joseph LaShelle
* Oscar a la millor direcció artística per Lyle R. Wheeler, John DeCuir, Walter M. Scott
* Oscar al millor vestuari per Charles Le Maire, Dorothy Jeakins
* Globus d'Or a la millor actriu dramàtica per Olivia de Havilland

## Referències

* ↑ «My cousin Rachel». ‘‘The New York Times'’.
# Motmot menut

El motmot menut (Hylomanes momotula) és un petit motmot, per tant un ocell de la família dels momòtids (Momotidae), i única espècie del gènere Hylomanes. Habita la selva humida a la zona Neotropical, al sud de Mèxic, Amèrica Central i nord-oest de Colòmbia.
# Motmot de corona blava

El motmot de corona blava (Momotus coeruliceps) és una espècie d'ocell de la família dels momòtids (Momotidae) que rep en diverses llengües el nom de "motmot de cap blau" (Anglès: Blue-crowned Motmot. Francès: Motmot à tête bleue). Habita boscos i matolls de Mèxic, a Nuevo León, Tamaulipas, San Luis Potosí, Puebla i nord de Veracruz.
# Motmot rogenc

El motmot rogenc (Baryphthengus martii) és una espècie d'ocell de la família dels momòtids (Momotidae) que rep en diverses llengües el nom de "Motmot vermellós" (Anglès: Rufous Motmot. Francès: Motmot roux). Habita la selva humida i altres formacions boscoses des del nord-est d'Hondures cap al sud fins al nord de Colòmbia, i des del sud-est de Colòmbia, cap al sud, a través de l'est de l'Equador i est del Perú fins al nord i est de Bolívia i Brasil amazònic.
# Mário Loja

Mário Jorge Amora Loja (nascut el 27 de desembre de 1977) és un antic futbolista professional portuguès que va jugar com a lateral esquerre o defensa central.

## Carrera de club

Nascut a Setúbal, Loja es va incorporar al sistema juvenil del Vitória FC el 1989, amb 11 anys. Del 1996 al 2005, llevat d'una temporada, va competir a la Primeira Liga, representant també al Boavista FC i al SC Beira-Mar i va participar en un total de 152 partits.
Loja es va traslladar a l'estranger l'estiu del 2005, signant amb els US Créteil-Lusitanos i passant els seus dos primers anys a la Ligue 2 francesa. Posteriorment, va tornar a la seva terra natal, on va jugar a la lliga inferior o a futbol amateur fins a la seva jubilació.

## Referències

* ↑ Lopes, Carlos «Mário Loja tem quase 40 anos e continua a jogar» (en portuguès). , 14-07-2017 [Consulta: 21 setembre 2018].

## Enllaços externs

* Mário Loja, fitxa a ForaDeJogo
* National team data (en portuguès)
* Mário Loja, Fitxa a Soccerway
# Mário Jardel Almeida Ribeiro

Mário Jardel (Fortaleza, Brasil, 18 de setembre de 1973) és un futbolista brasiler que actualment juga al Ferroviário Atlético Clube de Brasil. Guanyador de la Bota d'Or en dues ocasions, els anys 1999 i 2002. Actualment juga a l'EC Flamengo de la quarta divisió brasilera.

## Biografia

Jardel inicià la seva trajectòria professional l'any 1991 a les files del Vasco da Gama brasiler, d'on passà al Grêmio Foot-Ball Porto Alegrense, on guanyà la Copa Libertadores.
L'any 1996 fita pel portuguès FC Porto, on fou màxim golejador del campionat portuguès durant les 4 temporades que defensà el club blanc-i-blau, marcant 130 gols en 125 partits, fet que li valgué per alçar-se amb el títol individual de Pilota d'Or l'any 1999 i guanyar 3 Lligues.
Després d'un breu pas per Turquia a les files del Galatasaray SK, on anotà 24 gols en 22 i on guanyà la Supercopa d'Europa de futbol, retornà a Portugal, aquest cop a les files del Sporting de Lisboa, on fou clau perquè l'equip lisboeta guanyés la Lliga portuguesa 18 anys després del seu últim títol, en un any en què gràcies als seus 42 gols en 30 partits tornà a alçar-se amb el títol de Bota d'Or.
Posteriorment Jardel milità per diferents clubs com el Bolton Wanderers anglès, l'Ancona italià, el Newell's Old Boys argentí, el Deportivo Alavés basc, el Palmeiras brasiler, el Goiás brasiler, el S.C. Beira-Mar portuguès, l'Anorthosis Famagusta FC, el Newcastle United Jets FC australià i els Criciúma i Ferroviário brasilers, encara que en tots aquests clubs no tingué un gran èxit, recalant finalment en el seu actual equip, l'EC Flamengo.

## Palmarès

* 1 Copa Libertadores: 1995 (Gremio)
* 1 Recopa Sud-americana: 1996 (Gremio)
* 1 Supercopa d'Europa: 2000 (Galtasaray)
* 3 Campionat carioca: 1992, 1993 i 1994 (Vasco da Gama)
* 2 Campionat gaúcho: 1995 i 1996 (Gremio)
* 1 Campionat goiano: 2006 (Goiás)
* 4 Lliga portuguesa: 1997, 1998, 1999 (Porto) i 2002 (Sporting)
* 3 Copa portuguesa: 1998, 2000 (Porto) i 2002 (Sporting)
* 4 Supercopa Cândido de Oliveira: 1997, 1998, 1999 (Porto) i 2002 (Sporting)
* 1 Apertura argentina: 2004 (Newell's)
* 1 Copa xipriota: 2007 (Anorthosis)
# Mērsrags

El municipi de Mērsrags (en letó: Mērsraga novads) és un dels 110 municipis de Letònia, que es troba localitzat a l'est del país bàltic, i que té com a capital la localitat de Mērsrags. El municipi va ser creat l'any 2011 després de la reorganització territorial.

## Geografia

El municipi està ubicat a la plana costanera d'Engure, un sector de terres baixes. EL punt més alt de la divisió administrativa es troba a la zona oest, i que està situat 20 metres per sota el nivell del mar.

## Població i territori

La seva població està composta per un total de 1.832 persones (2011). La superfície del municipi té uns 109 kilòmetres quadrats, i la densitat poblacional és de 16,8 habitants per kilòmetre quadrat, segons dades del 2011.

## Referències

* ↑ «Censo». Arxivat de l'original el 2012-09-09. [Consulta: 17 gener 2015].
# Municipi d'Ilūkste

El municipi d'Ilūkste (en letó: Ilūkstes novads) és un dels 110 municipis de la República de Letònia, que es troba localitzat al sud-est del país bàltic, i que té com a capital la localitat de Ilūkste. El municipi va ser creat l'any 2009 després de la reorganització territorial.

## Ciutats i zones rurals

* Parròquia de Bebrenes (zona rural)
* Parròquia de Dvietes (zona rural)
* Parròquia d'Eglaines (zona rural)
* Ilūkste (ciutat)
* Parròquia de Pilskalnes (zona rural)
* Parròquia de Prodes (zona rural)
* Subate (ciutat)
* Parròquia de Šederes (zona rural)

## Població i territori

La seva població està composta per un total de 9.231 persones (2009). La superfície del municipi té uns 647,9 kilòmetres quadrats, i la densitat poblacional és de 14,25 habitants per kilòmetre quadrat.

## Referències

* 1 2 «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 11 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 11 gener 2015].
# Museu de Cerdanyola

El Museu de Cerdanyola, a la comarca del Vallès Occidental, parteix de la idea que el museu és el mateix territori i és format per un conjunt d'espais dispersos arreu de la població. L'objectiu del museu és oferir una aproximació didàctica a l'evolució del poblament d'aquesta zona del Vallès, tot seguint el fil de la seva història des de la prehistòria fins a l'actualitat. El Museu forma part de la Xarxa de Museus Locals de la Diputació de Barcelona.
N'és la seu central la casa Ortadó-Maymó, també coneguda com a Ca n'Ortadó, una torre d'estiueig d'estil noucentista donada a l'Ajuntament per la seva propietària, Maria Assumpció Ortadó Maymó; els altres espais que conformen el Museu són la casa consistorial, l'antiga masia de Ca n'Altamira, l'església de Sant Iscle i Santa Victòria de les Feixes i l'església parroquial de Sant Martí. Actualment la seu de Ca n'Ortadó està tancada al públic, immersa en un profund procés de remodelació arran de la inauguració del Museu d'Art de Cerdanyola, el 2009, i del Museu del Poblat ibèric de Ca n'Oliver, el 2010.

## Vegeu també

* Museu d'Art de Cerdanyola
* Museu del Poblat ibèric de Ca n'Oliver

## Referències

* ↑ AADD. Guia de la Xarxa de Museus Locals. Barcelona: Enciclopèdia Catalana Revistes i Col·leccionables / Oficina de Patrimoni Cultural, Diputació de Barcelona, 2002, p. 28.
* ↑ Llodrà, Joan Miquel. Petits tresors dels Museus Locals. Barcelona: Sàpiens Publicacions / Oficina de Patrimoni Cultural, Diputació de Barcelona, 2005, p. 26.
* ↑ «Museu de Cerdanyola». diba.es. [Consulta: 5 gener 2012].
* ↑ <«El museu de Ca n'Ortadó es redissenyarà». elpuntavui.cat, 17-02-2011. [Consulta: 5 gener 2012].

## Enllaços externs

* Pàgina del Museu al web de l'Ajuntament de Cerdanyola Arxivat 2011-02-16 a Wayback Machine.
* Web del Museu Més Gran de Catalunya
# Neuenkirch

Neuenkirch és un municipi del cantó de Lucerna (Suïssa), situat al districte de Sursee.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Nans de Mataró

Els nans de Mataró són una comparsa de divuit nans que acompanyen el gegant Robafaves i la resta de gegants de la ciutat de Mataró en els actes festius. Les primeres referències de l'existència de nans a la ciutat daten de finals de segle xix tot i que no se'n tenen gaires dades. Al llarg del segle xx, la comparsa de nans de Mataró ha anat creixent i es diferencien un total de quinze nans històrics i tres nans nous. Les darreres incorporacions són les dels nans que coneixem amb el nom de "nans nous", formada pels nans Jonàs i Mataties (incorporats l'any 1992) i en Biada (incorporat l'any 1998).
Nans històrics:
* Bufó
* Pagès
* Bruixa
* Macer seriós
* Macer rialler
* Follet
* Pierrot
* Xinès
* Mulata
* Compte
* Moro
* Carrau
* Vella blava
* Vella verda
* Patufet
Nans nous
* Jonàs
* Mataties
* Biada

## Vegeu també

* Robafaves
* Momerota
* Àliga de Mataró

## Enllaços externs

* Família Robafaves i els nans a Cultura Mataró Arxivat 2015-12-08 a Wayback Machine.

## Bibliografia

* Joaquim Llovet MATARÓ, DELS ORÍGENS DE LA VILA A LA CIUTAT CONTEMPORÀNIA. Caixa Laietana, Mataró, 2000. p. 586-588.
# Neupetershain

Neupetershain (baix sòrab: Nowe Wiki) és una ciutat alemanya que pertany a l'estat de Brandenburg. Forma part de l'Amt Altdöbern. Limita amb els municipis de Drebkau, Welzow, Altdöbern i Großräschen.

## Evolució demogràfica

| Any | Població |
| 1875 | 562 |
| 1890 | 603 |
| 1910 | 2 557 |
| 1925 | 2 862 |
| 1933 | 3 085 |
| 1939 | 3 238 |
| 1946 | 3 657 |
| 1950 | 3 822 |
| 1964 | 3 060 |
| 1971 | 2 843 |
| Any | Població |
| 1981 | 2 401 |
| 1985 | 2 266 |
| 1989 | 2 176 |
| 1990 | 2 105 |
| 1991 | 2 019 |
| 1992 | 2 000 |
| 1993 | 1 990 |
| 1994 | 1 961 |
| 1995 | 1 940 |
| 1996 | 1 874 |
| Any | Població |
| 1997 | 1 849 |
| 1998 | 1 846 |
| 1999 | 1 851 |
| 2000 | 1 827 |
| 2001 | 1 797 |
| 2002 | 1 717 |
| 2003 | 1 670 |
| 2004 | 1 642 |
| 2005 | 1 613 |
| 2006 | 1 553 |
| Any | Població |
| 2007 | 1 515 |
| 2008 | 1 473 |
| 2009 | 1 464 |
| 2010 | 1 433 |
| 2011 | 1 372 |
| 2012 | 1 314 |
| 2013 | 1 277 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Neumann (cràter)

Neumann és un cràter d'impacte en el planeta Mercuri de 122 km de diàmetre. Porta el nom de l'arquitecte alemany Johann Balthasar Neumann (1687-1753), i el seu nom va ser aprovat per la Unió Astronòmica Internacional el 1976.

## Referències

* ↑ «Neumann». Gazetteer of Planetary Nomenclature. United States Geological Survey, 12-10-2016. [Consulta: 15 juny 2017].

## Vegeu també

* Llista de cràters de Mercuri
# Neumünster

Neumünster és una ciutat d'Alemanya situada al centre de Slesvig-Holstein. Té uns 77.000 habitants i és el quart municipi més poblat de Schleswig-Holstein, per darrere de Kiel, Lübeck i Flensburg.
La primera menció escrita és del seu poble antecedent anomenat «Wippendorp» (any 1127). Neumünster es troba a la vora del riu Schwale i a un 65 km al nord d'Hamburg. El Parc Natural Aukrug és prop de la ciutat.

## Ciutats agermanades

* Parchim, Alemanya
* Gravesend, Regne Unit
* Koszalin, Polònia
* Giżycko, Polònia
* İlkadım, Samsun, Turquia (2006)

## Residents notables

* Mona Barthel (1990), tennista
* Walter Bartram (1893–1971), polític
* Detlev Blanke (1941), esperantista
* Karl Brommann
* Panik, banda Nu-Metal
* Carles Puigdemont (1962), presoner polític
* Stefan Schnoor (1971), futbolista
* Wilf Smith futbolista
* Gerhard Wessel (1913–2002), President del Bundesnachrichtendienst (1968–78)

## Referències

* ↑ Urban, Thomas «Deutschland hat seinen ersten politischen Gefangenen» (en alemany). Süddeutsche Zeitung, 25-03-2018. ISSN: 0174-4917. (traducció del títol: Alemanya té el seu primer presoner polític)

## Enllaços externs

* Neumünster - Lloc web oficial
# Nícies (general)

Nícies (en llatí Nicias, en grec antic Νικίας "Nikías") fou un general al servei dels ptolemeus egipcis.
Era amic i parent de Mennaeus, el pare de Ptolemeu de Calcis i general al servei de Ptolemeu IV Filopàtor. Aquest el va enviar amb un exèrcit per oposar-se a les forces del selèucida Antíoc III el Gran, i ajudar a la ciutat d'Abila, però va ser derrotat completament, segons diu Polibi.

## Referències

* ↑ 7.Nicias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1187
# Nícies de Cos

Nícies de Cos és el nom dels següents personatges:
* Nícies de Cos (tirà), tirà de l'illa de Cos.
* Nícies de Cos (gramàtic), gramàtic grec
# Nopaltepec (municipi de Mèxic)

Nopaltepec és un municipi de l'estat de Mèxic. Santa María Nopaltepec és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Villa Victoria, al sud amb Zacazonapan, a l'oest amb Ixtapan del Oro i a l'est amb Amanalco.

## Vegeu també

* Municipis de l'estat de Mèxic

## Referències

* ↑ Monografia municipal de Nopaltepec Arxivat 2017-01-19 a Wayback Machine. (castellà)

## Enllaços externs

* Portal de l'estat de Mèxic (castellà)
# Newburg

* No s'ha de confondre amb Newburgh.
«Newburg» té aquests significats:
* Newburg (Dakota del Nord)
* Newburg (Illinois), àrea no incorporada del Comtat de Macon
* Newburg (Missouri)
* Newburg (Pennsilvània)
* Newburg (Comtat de Cumberland), població dels Estats Units a l'estat de Pennsilvània
* Newburg (Virgínia de l'Oest)
* Newburg (Wisconsin)
# Nymphaea

Nymphaea és un gènere de plantes, també conegudes com a nimfees, de la família de les nimfeàcies. És un gènere de plantes aquàtiques d'aigua dolça de flors grosses, que inclou espècies conegudes popularment com a nenúfars i lotus. Algunes d'aquestes es consideren flors sagrades en algunes religions i èpoques, com el lotus blau que era venerat a l'antic Egipte. Aquestes plantes són molt apreciades en jardineria per decorar estanys i superfícies petites d'aigua calmada. Hi ha algunes varietats híbrides molt decoratives. Hi ha nimfees, com Nymphaea mexicana que poden ser espècies invasores.

## Taxonomia

Aquest gènere compta amb unes 50 espècies. Cal destacar:
* Nymphaea alba L. o nenúfar blanc o nimfea blanca, autòctona als Països Catalans
* Nymphaea amazonum Mart. et Zucc.
* Nymphaea ampla (Salisb.) DC.
* Nymphaea blanda G.F.W. Meyer
* Nymphaea caerulea Savigny - Lotus blau
* Nymphaea candida
* Nymphaea capensis Thunb.
** Nymphaea capensis var. capensis Thunb.
* Nymphaea colorata
* Nymphaea conardii Wiersema
* Nymphaea cromatella
* Nymphaea ×daubenyana W.T. Baxter ex Daubeny
* Nymphaea elegans Hook.
* Nymphaea fennica
* Nymphaea flavovirens
* Nymphaea gardneriana
* Nymphaea gigantea
* Nymphaea glandulifera Rodschied
* Nymphaea heudelotii
* Nymphaea jamesoniana Planch.
* Nymphaea leibergii Morong
* Nymphaea lotus L. - Lotus egipci
* Nymphaea mexicana Zucc. - Nenúfar groc
* Nymphaea micrantha
* Nymphaea nouchali Burm. f.
* Nymphaea odorata Ait.
* Nymphaea pubescens Willd. - Nimfea pilosa
* Nymphaea rubra
* Nymphaea rudgeana G.F.W. Mey.
* Nymphaea stellata
* Nymphaea stuhlmannii
* Nymphaea sulfurea
* Nymphaea tetragona Georgi
* Nymphaea ×thiona Ward

## Vegeu també

* Lotòfags

## Referències

* ↑ DIEC
* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.

## Bibliografia

* Perry D. Slocum. Waterlilies and Lotuses. Timber Press 2005, ISBN 0-88192-684-1

## Enllaços externs

* Nymphaea híbrides Arxivat 2008-12-24 a Wayback Machine.
Viccionari
# Nykøbing Football Club

El Nykøbing Football Club és un club de futbol danès de la ciutat de Nykøbing Falster.

## Història

El club va ser fundat el 1994 com a Nykøbing Falster Alliancen (NFA), resultat de la fusió dels clubs B 1901 i B 1921. El club adoptà el nom Lolland Falster Alliancen entre 2006 i 2013. L'any 2013 esdevingué Nykøbing FC.

## Referències

* 1 2 «Denmark - List of Foundation Dates». rsssf.com. [Consulta: 9 abril 2017].

## Enllaços externs

* Web oficial
# Nekliúdovo

Nekliúdovo - Неклюдово (rus) - és un poble de l'óblast de Bélgorod, a Rússia. El 2010 tenia 154 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].